stanford-oval/wikipedia huggingface dataset:
เทศบาลกำปงฉนัง

สำหรับเมืองหลัก ดูที่ กำปงฉนัง (เมือง)
| เทศบาลกำปงฉนัง ស្រុកកំពង់ឆ្នាំង |
| --- | --- |
เทศบาล
เทศบาลกำปงฉนังที่ตั้งในประเทศกัมพูชา
พิกัด: 12°15′N 104°40′E﻿ / ﻿12.250°N 104.667°E﻿ / 12.250; 104.667
ประเทศ:  กัมพูชา
จังหวัด: กำปงฉนัง
ตำบล: 4
หมู่บ้าน: 26
เมืองหลัก: กำปงฉนัง
การปกครอง
 • นายกเทศมนตรี: Hay Monorom
ประชากร (2551)
 • ทั้งหมด: 43,130 คน
เขตเวลา: +7
Geocode: 0403
เทศบาลกำปงฉนัง (เขมร: ស្រុកកំពង់ឆ្នាំង) เป็นเทศบาลระดับอำเภอในใจกลางจังหวัดกำปงฉนังในภาคกลางของประเทศกัมพูชา เทศบาลนี้จัดอยู่ในประเภทเขตเมือง และมีเมืองหลักคือ เมืองกำปงฉนังตั้งอยู่ภายในเขตเทศบาล เทศบาลนี้มีขนาดค่อนข้างเล็กโดยครอบคลุมถึงตัวเมืองและตำบลใกล้เคียง เทศบาลกำปงฉนังเป็นอำเภอที่เล็กที่สุดในจังหวัดกำปงฉนัง และล้อมรอบไปด้วยอำเภออื่น ๆ ของจังหวัดกำปงฉนัง โดยมีแม่น้ำโตนเลสาบตั้งอยู่บนชายแดนทางเหนือและตะวันออกของเทศบาล
เทศบาลนี้เป็นศูนย์กลางการคมนาคมที่สำคัญทั้งทางถนนและทางน้ำ กำปงฉนังเป็นอำเภอที่เล็กที่สุดในจังหวัดกำปงฉนังเมื่อพิจารณาจากพื้นที่ แต่มีประชากรหนาแน่น มีทางหลวงหมายเลข 5 ซึ่งวิ่งจากพนมเปญไปยังปอยเปตในจังหวัดบันทายมีชัย เข้าสู่เขตเทศบาลทางตอนใต้และออกไปทางทิศตะวันตกเฉียงเหนือ ถนนหมายเลข 53 เริ่มต้นที่นี่ และวิ่งไปทางตะวันตกเฉียงใต้เพื่อไปบรรจบกับเส้นทางรถไฟแห่งชาติที่โรเมียสในอำเภอตึกโผะฮ์ ถนนสายเล็ก ๆ ในจังหวัดต่าง ๆ หลายสายเริ่มต้นจากใจกลางอำเภอ หนึ่งในนั้นวิ่งไปทางตะวันออกเฉียงเหนือเป็นระยะทาง 2 กิโลเมตรถึงท่าเรือกำปงฉนังในตำบลพสารฉนัง
ที่ตั้ง

เทศบาลกำปงฉนังตั้งอยู่ใจกลางจังหวัดและล้อมรอบไปด้วยอำเภอในจังหวัดกำปงฉนังอื่น ๆ หากอ่านจากทางเหนือตามเข็มนาฬิกา จะเห็นเขตการปกครองของจังหวัดกำปงฉนังติดกับเขตการปกครองของอำเภอกำปงแลงทางทิศเหนือและทิศตะวันออกเฉียงเหนือ ทิศตะวันออกเฉียงใต้ของอำเภอมีอาณาเขตติดต่อกับอำเภอชลคีรี ณ จุดนี้ แม่น้ำโตนเลสาบมี 3 แขนง แขนงใต้ตั้งอยู่ในเทศบาล และแขนงกลางเป็นส่วนหนึ่งของเทศบาลจนถึงกลางน้ำ ไปทางทิศใต้และทิศตะวันตกของเขตนี้มีพรมแดนติดกับอำเภอโรเลียปะเอียร์
การปกครอง

อำเภอนี้แบ่งย่อยออกเป็น 4 ตำบล (คุ้ม) และ 26 หมู่บ้าน (ภูมิ) นายกเทศมนตรีกำปงฉนังรายงานต่อนายทูช มาริม ผู้ว่าราชการจังหวัดกำปงฉนัง ตารางต่อไปนี้แสดงหมู่บ้านในอำเภอกำปงฉนังจำแนกตามตำบล
| ตำบล (คุ้ม) | หมู่บ้าน (ภูมิ) |
| --- | --- |
Phsar Chhnang: Phsar Leu, Phsar Chhnang, Chong Kaoh, Samraong, Kaoh Krabei, Trapeang Bei, Kampong Ous, Kandal
Kampong Chhnang: Srae Pring, Damnak Popul, La Tuek Trei, Kandal, Trapeang Choek Sa, Tuol Kralanh
Ph'er: B'er, Thommeak Yutt, Mong Barang, Khleang Prak
Khsam: Ti Muoy, Ti Pir, Ti Bei, Ti Buon, Ti Pram, Ti Prammuoy, Ti Prampir, Ti Prambei
ประชากร

จากสำมะโนประชากร พ.ศ. 2541 พบว่าประชากรของเทศบาลนี้มีทั้งหมด 41,703 คน ใน 7,692 ครัวเรือน ในปี พ.ศ. 2541 ประชากรดังกล่าวประกอบด้วยชาย 20,133 คน (ร้อยละ 48.3) และหญิง 21,570 คน (ร้อยละ 51.7) จังหวัดกำปงฉนังมีประชากรมากกว่า 40,000 คน และมีจำนวนประชากรเฉลี่ยต่ออำเภอในจังหวัดกำปงฉนัง ขนาดครัวเรือนโดยเฉลี่ยในกำปงฉนังคือ 5.4 คนต่อครัวเรือน ซึ่งเล็กกว่าค่าเฉลี่ยในเขตเมืองของกัมพูชาเล็กน้อย (5.5 คน) อัตราส่วนทางเพศในเขตนี้คือ 93.3% โดยมีผู้หญิงมากกว่าผู้ชายอย่างมีนัยสำคัญ
แหล่งข้อมูลอื่น

Kampong Chhnang at Royal Government of Cambodia website
Kampong Chhnang at the Ministry of Commerce website[ลิงก์เสีย]
| ด ค ก จังหวัดกำปงฉนัง |
| --- | --- | --- |
เมืองหลัก: กำปงฉนัง
| อำเภอ |  บริบูรณ์  ชลคีรี  เทศบาลกำปงฉนัง นคร  กำปงแลง  กำปงตระลาจ  โรเลียปะเอียร์  สามัคคีมีชัย  ตึกโผะฮ์  |  |
12°15′N 104°40′E﻿ / ﻿12.250°N 104.667°E﻿ / 12.250; 104.667
ปรัชญาวิทยาศาสตร์

ปรัชญาวิทยาศาสตร์ (อังกฤษ: philosophy of science) เป็นสาขาหนึ่งของปรัชญาที่เกี่ยวข้องกับพื้นฐานวิธีวิทยาและผลกระทบของวิทยาศาสตร์ คำถามสำคัญประการหนึ่ง ได้แก่ ความแตกต่างระหว่างวิทยาศาสตร์และสิ่งที่ไม่ใช่วิทยาศาสตร์ ความเชื่อถือได้ของทฤษฎีทางวิทยาศาสตร์และจุดประสงค์และความหมายขั้นสุดท้ายของวิทยาศาสตร์ในฐานะความพยายามของมนุษย์ ปรัชญาวิทยาศาสตร์มุ่งเน้นไปทางด้านอภิปรัชญา ญาณวิทยา และอรรถศาสตร์ของการปฏิบัติทางวิทยาศาสตร์และทับซ้อนกับอภิปรัชญา ภววิทยา ตรรกศาสตร์ และญาณวิทยา เช่น เมื่อศึกษาความสัมพันธ์ระหว่างวิทยาศาสตร์กับแนวคิดเรื่องความจริง ปรัชญาวิทยาศาสตร์เป็นทั้งสาขาวิชาเชิงทฤษฎีและเชิงประจักษ์ โดยอาศัยทฤษฎีทางปรัชญา ตลอดจนการศึกษาเชิงอภิปรัชญาของการปฏิบัติทางวิทยาศาสตร์ ประเด็นทางจริยธรรม เช่น ชีวจริยศาสตร์ และการประพฤติมิชอบทางวิทยาศาสตร์ มักถูกมองว่าเป็นจริยธรรมหรือการศึกษาด้านวิทยาศาสตร์มากกว่าที่จะเป็นปรัชญาวิทยาศาสตร์
| ด ค กสังคมศาสตร์ |
| --- | --- |
สาขาหลัก:  มานุษยวิทยา โบราณคดี  วัฒนธรรม  ภาษาศาสตร์  สังคม  เศรษฐศาสตร์ เศรษฐศาสตร์จุลภาค  เศรษฐศาสตร์มหภาค  ภูมิศาสตร์ มนุษย์  สิ่งแวดล้อม  ประวัติศาสตร์ วัฒนธรรม  เศรษฐกิจ  การเมือง  สังคม  กฎหมาย นิติศาสตร์  ประวัติศาสตร์กฎหมาย  ระบบกฎหมาย  รัฐศาสตร์ ความสัมพันธ์ระหว่างประเทศ  การเลือกตั้ง  การบริหารรัฐกิจ  นโยบายสาธารณะ  จิตวิทยา อปกติ  ชีวภาพ  การรู้คิด  พัฒนาการ  บุคลิกภาพ  สังคม  สังคมวิทยา อาชญาวิทยา  ประชากรศาสตร์  อินเทอร์เน็ต  ชนบท  เมือง 
สหวิทยาการ:  มานุษยสัตววิทยา  อาณาบริเวณศึกษา  ธุรกิจศึกษา  ประชานศาสตร์  การสื่อสารศึกษา  ชุมชนศึกษา  วัฒนธรรมศึกษา  พัฒนศึกษา  การศึกษา  สิ่งแวดล้อม สังคมศาสตร์  ศึกษา  อาหารศึกษา  เพศศึกษา  โลกศึกษา  ประวัติศาสตร์ของเทคโนโลยี  วิทยาการสารสนเทศ  การศึกษาระหว่างประเทศ  สื่อศึกษา  ปรัชญาวิทยาศาสตร์ เศรษฐศาสตร์  ประวัติศาสตร์  จิตวิทยา  สังคมศาสตร์  การวางแผน การใช้ที่ดิน  ภาค  เมือง  นิเวศวิทยาการเมือง  เศรษฐศาสตร์การเมือง  สาธารณสุข  วิทยาศาสตร์ภูมิภาค  วิทยาศาสตร์ เทคโนโลยีและสังคม  วิทยาศาสตร์และเทคโนโลยีศึกษา  วิทยาศาสตร์ศึกษา ประวัติศาสตร์  สังคมสงเคราะห์ 
อื่น ๆ:  มนุษยศาสตร์  Geisteswissenschaft  วิทยาศาสตร์มนุษย์
โรงพยาบาลท่าปลา

| โรงพยาบาลท่าปลา |
| --- | --- |
Thapla Hospital

ประเภท: โรงพยาบาลของรัฐ
ที่ตั้ง: 139 หมู่ 1 ตำบลท่าปลา อำเภอท่าปลา จังหวัดอุตรดิตถ์
ข้อมูลทั่วไป
ก่อตั้ง: 1 พฤศจิกายน พ.ศ. 2525
สังกัด: กระทรวงสาธารณสุข
ผู้อำนวยการ: นพ.เสรี นพรัตน์
จำนวนเตียง: 30
เว็บไซต์: www.thapla.com
โรงพยาบาลท่าปลา เป็นโรงพยาบาลของรัฐ ตั้งอยู่ในตำบลท่าปลา อำเภอท่าปลา จังหวัดอุตรดิตถ์
เริ่มแรกโรงพยาบาลท่าปลา เป็นโรงพยาบาลชุมชนที่เริ่มต้นจากโรงพยาบาล 10 เตียง มีท่านผู้อำนวยการโรงพยาบาลคนแรกชื่อ นายแพทย์สมพงษ์ ลิ้มศุภวานิช และท่านผู้อำนวยการคนปัจจุบัน คือนายแพทย์เสรี นพรัตน์
ปัจจุบันโรงพยาบาลได้ขยายเป็นโรงพยาบาลชุมชนขนาด 30 เตียงเพื่อรองรับจำนวนผู้รับบริการที่เพิ่มขึ้นในแต่ละปี
ตึกผู้ป่วยนอกโรงพยาบาลท่าปลา
ความร่มรื่นภายในบริเวณโรงพยาบาลท่าปลา
บรรยากาศภายในโรงพยาบาลท่าปลา (ตึกผู้ป่วยนอก)
สควิดเกม เดอะ ชาเลนจ์

ซีรีส์โทรทัศน์เรียลลิตีโชว์การแข่งขันของอังกฤษ
| สควิดเกม เดอะ ชาเลนจ์ |
| --- | --- |
ประเภท: เรียลลิตีโชว์การแข่งขัน
เค้าโครงจาก: สควิดเกม เล่นลุ้นตาย โดย ฮวัง ดง-ฮย็อก
ประเทศแหล่งกำเนิด: สหราชอาณาจักร
ภาษาต้นฉบับ: อังกฤษ
จำนวนซีรีส์: 1
จำนวนตอน: 10
การผลิต
ผู้อำนวยการผลิต:   สตีเฟน แลมเบิร์ต 
ความยาวตอน: 40–57 นาที
บริษัทผู้ผลิต:   สตูดิโอแลมเบิร์ต  เดอะการ์เดน 
ออกอากาศ
เครือข่าย: เน็ตฟลิกซ์
ออกอากาศ: 22 พฤศจิกายน พ.ศ. 2566 – ปัจจุบัน
สควิดเกม เดอะ ชาเลนจ์ (อังกฤษ: Squid Game: The Challenge) เป็นรายการโทรทัศน์เรียลลิตีโชว์การแข่งขันที่อิงมาจากซีรีส์ละครเกาหลีเรื่อง สควิดเกม เล่นลุ้นตาย รายการมีผู้เล่นจำนวน 456 คน (เป็นจำนวนผู้เข้าร่วมที่มากที่สุดเป็นอับดับ 2 ในประวัติศาสตร์ของเรียลลิตีโทรทัศน์รองจากบีสต์เกมส์) เพื่อชิงเงินรางวัล 4.56 ล้านดอลลาร์สหรัฐซึ่งถือเป็นเงินรางวัลก้อนใหญ่ที่สุดเป็นอันดับ 2 ในประวัติศาสตร์เรียลลิตีโทรทัศน์
สควิดเกม เดอะ ชาเลนจ์ในฐานะซีรีส์ออริจินอลของเน็ตฟลิกซ์ได้รับการผลิตด้วยความร่วมมือระหว่างบริษัทผลิตรายการโทรทัศน์อิสระ 2 บริษัทคือสตูดิโอแลมเบิร์ตและเดอะการ์เดน โดยสตูดิโอแลมเบิร์ตเป็นผู้นำในการผลิตในสหราชอาณาจักร 5 ตอนแรกของรายการออกฉายทั่วโลกในวันที่ 22 พฤศจิกายน พ.ศ. 2566 ทางเน็ตฟลิกซ์ ตอนที่ 6-9 ออกฉายในวันที่ 29 พฤศจิกายน ส่วนตอนที่ 10 ที่เป็นตอนจบออกฉายในวันที่ 6 ธันวาคม
รายการนี้ติดอันดับ 1 ในรายชื่อรายการภาษาอังกฤษยอดนิยม 10 อันดับแรกของเน็ตฟลิกซ์ในช่วง 2 สัปดาห์แรกหลังออกฉาย โดยมียอดเข้าชม 20.5 ล้านครั้งในสัปดาห์แรก 11.4 ล้านครั้งในสัปดาห์ที่ 2 และ 6.6 ล้านครั้งในสัปดาห์ที่ 3 รวมมียอดเข้าชมมากกว่า 224 ล้านชั่วโมงในช่วง 21 วันแรก ในวันที่ 6 ธันวาคม พ.ศ. 2566 ก่อนการฉายตอนจบของฤดูกาลแรก เน็ตฟลิกซ์ได้ประกาศการสร้างฤดูกาลที่ 2
แหล่งข้อมูลอื่น

สควิดเกม เดอะ ชาเลนจ์ ที่เน็ตฟลิกซ์
สควิดเกม เดอะ ชาเลนจ์ ที่อินเทอร์เน็ตมูวีเดตาเบส
| ด ค กสควิดเกม เล่นลุ้นตาย |
| --- | --- | --- |
| สื่ออย่างเป็นทางการ |  ฤดูกาล ฤดูกาล 1 เพลงประกอบ  ฤดูกาลที่ 2  ฤดูกาลที่ 3  รางวัลและการเสนอชื่อเข้าชิง  ตัวละคร  |  |
| ที่เกี่ยวข้องกับ |  แครบเกม  Annoying Squid Game  "$456,000 Squid Game in Real Life!"  "Wet Kuat Amortican Summer"  สควิดเกม เดอะ ชาเลนจ์  "Squirrel Games"  |  |
ลีลาวดี วัชโรบล

| ลีลาวดี วัชโรบลป> ม. ท.ช. |
| --- | --- |


สมาชิกสภาผู้แทนราษฎรกรุงเทพมหานคร
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
เขตเลือกตั้ง: เขต 5
 
ข้อมูลส่วนบุคคล
เกิด: 23 มกราคม พ.ศ. 2510 (57 ปี) เขตจตุจักร กรุงเทพมหานคร ประเทศไทย
สัญชาติ: ไทย
ศาสนา: พุทธ
พรรคการเมือง: ประชากรไทย (2543–2550)   พลังประชาชน (2550–2551)   เพื่อไทย (2551–ปัจจุบัน)
บุพการี: ตะนัย วัชโรบล (บิดา) จินตนา วัชโรบล (มารดา)
การศึกษา: โรงเรียนจิตรลดา   มหาวิทยาลัยศรีนครินทรวิโรฒ (กศ.บ.)   มหาวิทยาลัยธุรกิจบัณฑิตย์ (นศ.ม.)   จุฬาลงกรณ์มหาวิทยาลัย (ค.ด.)
อาชีพ: นักการเมือง นักแสดง นักร้อง พิธีกร นางงาม
ทรัพย์สินสุทธิ: 21 ล้านบาท (2557)
ชื่อเล่น: ลี
อาชีพแสดง
ปีที่แสดง: พ.ศ. 2528–2548
ผลงานเด่น: หทัย - แม่ผัวมหาภัยกับสะใภ้สารพัดพิษ (2534)   แม่นาค - แม่นาคพระโขนง (2537)
 
การประกวดความงาม
ผู้ดำรงตำแหน่งการประกวดความงาม
รางวัล: นางสาวไทย 2528   (รองชนะเลิศอันดับที่ 1)
 

ลีลาวดี วัชโรบล ป.ม. ท.ช. (เกิด 23 มกราคม พ.ศ. 2510) ชื่อเล่น ลี นักการเมืองและอดีตนักแสดงชาวไทย อดีตคณะที่ปรึกษารัฐมนตรีประจำสำนักนายกรัฐมนตรี (พวงเพ็ชร ชุนละเอียด) อดีตสมาชิกสภาผู้แทนราษฎรกรุงเทพมหานคร สังกัดพรรคเพื่อไทย อดีตรองนางสาวไทย อันดับ 1
ประวัติ

ลีลาวดี วัชโรบล เกิดเมื่อวันที่ 23 มกราคม พ.ศ. 2510 ที่แขวงลาดยาว เขตจตุจักร กรุงเทพมหานคร เป็นบุตรสาวของ พลอากาศตรี ตะนัย  และนางจินตนา วัชโรบล  และมีศักดิ์เป็นหลานสาวของ ศ.ดร.คลุ้ม วัชโรบล อดีตนักวิทยาศาสตร์ชาวไทยที่มีชื่อเสียง
จบการศึกษาระดับประถมศึกษาและมัธยมศึกษาจากโรงเรียนจิตรลดา ปริญญาตรี คณะศึกษาศาสตร์ มหาวิทยาลัยศรีนครินทรวิโรฒ  ปริญญาโท คณะนิเทศศาสตร์ มหาวิทยาลัยธุรกิจบัณฑิตย์ และปริญญาเอก  ภาควิชาเทคโนโลยีและสื่อสารการศึกษา คณะครุศาสตร์ จุฬาลงกรณ์มหาวิทยาลัย
ปี พ.ศ. 2559 กรมสอบสวนคดีพิเศษได้ออกหมายจับข้อหาขัดขวางเจ้าพนักงานในการปฏิบัติหน้าที่ และ ปี พ.ศ. 2560 ตำรวจกองปราบปรามได้แจ้งข้อหา กระทำผิดตามประมวลกฎหมายอาญามาตรา 116
ชีวิตส่วนตัว

ยังคงเป็นโสด และเป็นผู้ปฏิบัติธรรมโดยมีความศรัทธาต่อวัดพระธรรมกายอย่างเหนียวแน่น
ผลงานเพลง

ลีลาวดี วัชโรบล มีผลงานการแสดง ภาพยนตร์เรื่องหนึ่ง คือเรื่อง  18 กะรัต ร่วมกับศิลปินอื่น ๆ ในค่ายนิธิทัศน์ โปรโมชั่น
และมีผลงานเพลงกับทางค่ายด้วย 5 ชุด ชุดละ 1 เพลง ดังต่อไปนี้ คือ
ชุด พบดาว (พ.ศ. 2527) เพลง "รักใต้ร่มไทร" โดยร้องคู่กับ โป้ง - ทรรศิน บุญแต่ง
และร้องเพลงคู่กันมาตลอด ที่มีผลงานเพลงร้องคู่ คือ ตั้งแต่ ชุด "พบดาว" จนถึง "18 กะรัต ชุดที่ 3" และแสดงภาพยนตร์คู่กัน เรื่อง 18 กะรัต
18 กะรัต ชุดที่ 1 (พ.ศ. 2527) เพลง "ชื่นชมสมรัก" (โป้ง & ลี)
18 กะรัต ชุดที่ 2 (พ.ศ. 2528) เพลง "ชมไพรในฝัน" (โป้ง & ลี)
18 กะรัต ชุดที่ 3 (พ.ศ. 2529) เพลง "อย่าโกรธกันเลย" (โป้ง & ลี)
18 กะรัต ชุดพิเศษ (พ.ศ. 2530) เพลง "โลกสวยด้วยยิ้ม" (ร้องเดี่ยว)
วงการบันเทิง

มีชื่อเสียงเป็นที่รู้จักการเป็นรองนางสาวไทยอันดับที่ 1 และขวัญใจช่างภาพจากการประกวดเมื่อปี พ.ศ. 2528 ที่ สวนสยาม โดยนางสาวไทยปีนั้นคือ ธารทิพย์ พงษ์สุขและเป็นตัวแทนสาวไทยไปประกวด มิสเอเชียแปซิฟิก ปี 1985 ที่ เกาะฮ่องกง ไม่ผ่านเข้ารอบ
การแสดง

จากนั้นได้เข้าสู่วงการบันเทิงด้วยการแสดงเป็นนางเอก ได้แสดงในภาพยนตร์และละครโทรทัศน์หลายเรื่อง อาทิ นายร้อยสอยดาว เมื่อปี พ.ศ. 2529 คู่กับ อธิป ทองจินดา, รักกันเล่นๆ (ไม่เห็นเป็นไร) ในปีเดียวกัน คู่กับ สรายุทธ คณานุรักษ์, ปืนเถื่อน ในปีเดียวกัน คู่กับ สรพงษ์ ชาตรี, ไฟซ่อนเชื้อ ในปี พ.ศ. 2530, กองร้อยสบาย สบาย ในปี พ.ศ. 2533 คู่กับ รอน บรรจงสร้าง ก่อนที่จะมีบทบาทการแสดงครั้งสุดท้ายคือ ละครโทรทัศน์ทางช่อง 7 เรื่อง มิตร ชัยบัญชา มายาชีวิต ออกอากาศปี พ.ศ. 2548 โดยรับบทเป็น สุภาพ ทัศนพยัคฆ์ ภรรยาของครู รังสี ทัศนพยัคฆ์
ผลงานภาพยนตร์

18 กะรัต (2528)
นายร้อยสอยดาว (2529) คู่กับ อธิป ทองจินดา
รักกันเล่นๆ (ไม่เห็นเป็นไร) (2529)
ปืนเถื่อน (2529)
ไฟซ่อนเชื้อ (2530)
มันแอบอยู่ในหอ (2530)
กองร้อยสบาย สบาย (2532)
วัยดิบ (2533)
ผลงานละครโทรทัศน์

2531 สายรุ้งสลาย ช่อง 3
2531 เพียงหัวใจปรารถนา ช่อง 7
2532 เคหาสน์สีแดง ช่อง 7 รับบท เสาวรส
2532 ท่าฉลอม ช่อง 9 คู่กับ ลิขิต เอกมงคล
2532 ลูกมาร ช่อง 9
2532 กว่าจะถึง(ท่า)พระจันทร์ ช่อง 9
2534 พิษสวาท ช่อง 5 รับบท อุบล/สโรชินี คู่กับ เล็ก ไอศูรย์
2534 แม่ผัวมหาภัยกับสะใภ้สารพัดพิษ ช่อง 5
2534 ลิขิตพิศวาส ช่อง 9 คู่กับ อรรถชัย อนันตเมฆ
2534 แม่เลี้ยงคนใหม่ ช่อง 9
2535 ลางรัก ช่อง 5 คู่กับ ภาณุเดช วัฒนสุชาติ
2535 เมียไม่ใช่เมีย ช่อง 3 คู่กับ ไพโรจน์ สังวริบุตร, รอน บรรจงสร้าง
2535 เจ้าสาวแสนกล ช่อง 5 คู่กับ ภาณุเดช วัฒนสุชาติ
2535 แฝดอลเวง ช่อง 3 คู่กับ สถาพร นาควิลัย
2536 มฤตยูยอดรัก ช่อง 5 คู่กับ ยุรนันท์ ภมรมนตรี
2537 ระบำอสูร ช่อง 5 คู่กับ ตฤณ เศรษฐโชค
2537 กระเช้าสีดา ช่อง 3 รับบท ศศิ
2537 แม่นาคพระโขนง ช่อง 5 รับบท แม่นาค คู่กับ วรุฒ วรธรรม
2538 ความรักสีดำ ช่อง 5
2538 หุ่นไล่กา ช่อง 5 รับเชิญ
2539 เพื่อนรักนักกีฬา ช่อง 3
2548 มิตร ชัยบัญชา มายาชีวิต ช่อง 7 รับบท สุภาพ ทัศนพยัคฆ์
ผลงานละครเวที

2534 สัญญาณเลือดสัญญารัก
2536 ทู้ตซี่
2537 สาวสติเสีย
ผลงานพิธีกร

2531 ไนท์โชว์ ช่อง 9 อ.ส.ม.ท.
2532 7 สีฟรีสไตล์ ช่อง 7 สี
2534 ทีวี 24 น. ช่อง 7 สี
วงการการเมือง

ลีลาวดีได้เข้าสู่แวดวงการเมืองด้วยการที่ตัวเองและแม่มีความนับถือนายสมัคร สุนทรเวช อดีตนายกรัฐมนตรีและอดีตหัวหน้าพรรคประชากรไทย เคยมีตำแหน่งเป็นโฆษกและกรรมการบริหารพรรคประชากรไทย ในการเลือกตั้งเมื่อวันที่ 2 เมษายน พ.ศ. 2549 ได้ลงรับสมัครเลือกตั้งป็น ส.ส. กรุงเทพมหานคร เขต 12 ในสังกัดพรรคประชากรไทยแต่ไม่ได้รับการเลือกตั้ง  ต่อมาในการเลือกตั้งเมื่อวันที่ 23 ธันวาคม พ.ศ. 2550 ได้ลงสมัครเลือกตั้งอีกครั้งในสังกัดพรรคพลังประชาชน เขต 1 กรุงเทพมหานคร แต่ก็ไม่ได้รับเลือกตั้งอีก แต่ได้รับตำแหน่งเป็นเลขานุการรัฐมนตรีว่าการกระทรวงศึกษาธิการ (สมชาย วงศ์สวัสดิ์) ในรัฐบาลของนายสมัคร สุนทรเวช ซึ่งก่อนนั้นยังเคยเป็นโฆษกและอนุกรรมาธิการการศาสนา วุฒิสภา, รองโฆษกและผู้ช่วยเลขานุการ คณะอนุกรรมาธิการพิจารณาแก้ไขปัญหาความยากจนของประชาชนกรรมาธิการการปกครอง วุฒิสภา มาก่อน
ในการเลือกตั้ง พ.ศ. 2554 ได้ลงสมัครรับเลือกตั้ง ส.ส. ในพื้นที่กรุงเทพมหานคร เขตที่ 5 (ราชเทวี - ดุสิต) และได้รับเลือกตั้งในครั้งนี้ โดยได้คะแนนไป 38,206 คะแนน ชนะ นางสาวจิตภัสร์ ภิรมย์ภักดี ที่ได้คะแนน 37,528 คะแนน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอลงสมัครรับเลือกตั้งในสังกัดพรรคเพื่อไทย แต่ไม่ได้รับการเลือกตั้ง และเธอได้ลงสมัคร ส.ส. ในการเลือกตั้งครั้งถัดมา (พ.ศ. 2566) โดยสังกัดพรรคเดิม แต่มิได้รับการเลือกตั้ง
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ซอนญ่า สิงหะ

| ซอนญ่า สิงหะ |
| --- | --- |
เกิด: 8 เมษายน พ.ศ. 2537 (30 ปี) กรุงเทพมหานคร ประเทศไทย
อาชีพ:  นักแสดง  นักร้อง  เซเลบริตี้  นักธุรกิจ 
ปีปฏิบัติงาน: พ.ศ. 2553–ปัจจุบัน
ตัวแทน: ช่อง 7 (2556–ปัจจุบัน)
ส่วนสูง: 163 cm (5 ft 4 in)
คู่สมรส: ภัทร บุญญลักษม์ (สมรส 2566)
บุตร: 1 คน
ครอบครัว: ภิรญา สิงหะ (น้องสาว)
อาชีพทางดนตรี
แนวเพลง: ป็อป
เครื่องดนตรี: เสียงร้อง
ช่วงปี: พ.ศ. 2553–2556
ค่ายเพลง: กามิกาเซ่
อดีตสมาชิก: แคท-แพท
 นักดนตรี
ซอนญ่า สิงหะ (เกิด 8 เมษายน พ.ศ. 2537) ชื่อเล่น แคท เป็นนักแสดง นักร้อง และเซเลบริตี้ชาวไทย เริ่มเข้าสู่วงการบันเทิงโดยเป็นศิลปินวงกลุ่มสอง "แคท-แพท" จากค่ายเพลงกามิกาเซ่ ประกอบด้วยสมาชิกจำนวน 2 คนคือ เธอและภิรญา สิงหะ ในปี 2556 เธอได้เซ็นสัญญาเป็นนักแสดงกับทางสถานีโทรทัศน์สีกองทัพบกช่อง 7 มีผลงานละครเรื่องแรกคือ คือหัตถาครองพิภพ
ประวัติ

ซอนญ่า สิงหะ  ชื่อเล่น แคท เป็นนักร้อง นักแสดงชาวไทย จบการ ศึกษาระดับมัธยมศึกษาจากโรงเรียนเซนต์โยเซฟคอนเวนต์ และระดับปริญญาตรี คณะมนุษยศาสตร์ สาขาภาษาจีน มหาวิทยาลัยศรีนครินทรวิโรฒ
มีเชื้อสายไทยจีนจากบิดา และเลบานีสจากมารดา (ลูกเสี้ยวเลบานอล)
เคยเป็นศิลปินรุ่นที่ 2 กับแพท ภิรญา สิงหะ (น้องสาว) จากค่ายเพลงกามิกาเซ่ ในสังกัด อาร์เอส โดยได้เปิดตัวพร้อมกันกับกลุ่มศิลปินรุ่น 2 กลุ่มอื่น ๆ จากเพลง "KamiKaze Wave" ในเดือนมีนาคม พ.ศ. 2553 โดยที่ก่อนหน้านั้นทั้งสองเคยร่วมแสดงในมิวสิกวิดีโอเพลง "รักฉันเรียกว่าเธอ" ซึ่งเป็นเพลงรวมของค่ายกามิกาเซ่ในปี พ.ศ. 2551 มาก่อน หลังจากนั้นได้ร่วมขึ้นแสดงในคอนเสิร์ตรวมศิลปินของค่ายในชื่อ KamiKaze Wave Concert เมื่อวันที่ 26 มิถุนายน พ.ศ. 2553 ต่อมามีซิงเกิลแรกตามมาในชื่อเพลง "ไม่ชอบผู้ชาย" ในปีเดียวกัน ช่วงปลายเดือนมกราคม พ.ศ. 2554 ได้มีซิงเกิลที่ 2 คือ "คนขี้ลืม ไม่ลืมเธอ" และช่วงปลายเดือนมิถุนายน พ.ศ. 2554 มีซิงเกิ้ลที่ 3 คือ "เริ่มวันไหน...จบวันวันนั้น" ในกลางปี พ.ศ. 2555 แคท แพท ได้ออกอัลบั้มใหม่ชื่อว่า Front row
ปัจจุบัน ทั้งสองไม่ได้ทำเพลงกับค่ายกามิกาเซ่แล้ว เนื่องจากหมดสัญญา แคทได้เซ็นสัญญาเป็นนักแสดงกับทางสถานีโทรทัศน์สีกองทัพบกช่อง 7 ละครเรื่องแรก คือ คือหัตถาครองพิภพ รับบท "พราวพิลาส"
ปัจจุบันแต่งงานกับ ภัทร บุญญลักษม์ เมื่อวันที่ 12 มีนาคม พ.ศ. 2566
มีบุตรสาวด้วยกัน 1 คน ชื่อ ดริญ่า บุญญลักษม์ หรือ น้องดาริน เกิดเมื่อวันที่ 10 กุมภาพันธ์ พ.ศ. 2567
ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| พ> ศ. | เรื่อง | บทบาท | แสดงคู่กับ |
| --- | --- | --- | --- |
| 2556 | คือหัตถาครองพิภพ | พราวพิลาส | พิชยดนย์ พึ่งพันธ์ |
| 2558 | ปลาหลงฟ้า | นิรชา | พิชยดนย์ พึ่งพันธ์ |
| 2559 | รหัสปริศนา | กีรติ | อาทิตย์ ตั้งวิบูลย์พาณิชย์ |
| 2559 | ผักบุ้งกับกุ้งนาง | ผักบุ้ง มั่นความดี (ผักบุ้ง) / รัสมา ดิเรกณรงค์ (กุ้งนาง)(ฝาแฝด) | กฤตฤทธิ์ บุตรพรม/พาทิศ พิสิฐกุล |
| 2559 | ลูกตาลลอยแก้ว | มินทรา วรโชติ (ลูกแก้ว) | พีรวัศ กุลนันท์วัฒน์ |
| 2561 | ดอกหญ้าในพายุ | กชกร (บัว) | ธันวา สุริยจักร |
| 2564 | พริกกับเกลือ | จิตราวรรณ วชิรพันธุ์ (จี๊ด) | ธันวา สุริยจักร |
ละครเทิดพระเกียรติ

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี | เรื่อง | บทบาท |
| --- | --- | --- |
| 2557 | แสงเทียนที่นำทาง | ยุ้ย |
ภาพยนตร์

ผีห่าอโยธยา รับบทเป็น เมี้ยน (2558)
อัลบั้มปกติ

| รายละเอียดอัลบั้ม | รายชื่อเพลง |
| --- | --- |
Kat Pat วางจำหน่าย:  สังกัด: กามิกาเซ่:  ไม่ชอบผู้ชาย  คนขี้ลืม ไม่ลืมเธอ  เริ่มวันไหน...จบวันนั้น
Front Row วางจำหน่าย:  14 มีนาคม 2556  สังกัด: กามิกาเซ่:  รักพาตัว
อัลบั้มปกติ > เพลงประกอบละคร

ใครจะงง Ost. ผักบุ้งกับกุ้งนาง
คือความรักใช่ไหม ร่วมกับ พีรวัศ กุลนันท์วัฒน์ Ost. ลูกตาลลอยแก้ว
ดอกหญ้า, เก็บไว้ Ost. ดอกหญ้าในพายุ
ของมันต้องมี ร่วมกับ ธันวา สุริยจักร Ost. พริกกับเกลือ
อัลบั้มปกติ > มิวสิควีดีโอ

แฟนใหม่ - K-OTIC
รักฉันเรียกว่าเธอ - รวมศิลปิน KAMIKAZE
ผมรักคุณ - เฟย์ ฟาง แก้ว
รักแท้จะตามหาเธอ - รวมศิลปิน KAMIKAZE
ไม่มีทางไม่มีเธอ - ธามไท แพลงศิลป์
สิ่งที่ตามหา - เก็ทสึโนวา
ง้อไม่เป็น - ไทยเทเนี่ยม
ทุกอย่างมันเปลี่ยนไปแล้ว - SLEEPRUNWAY
Step by Step - Dance Vit Me
ดึกแล้วอย่าพึ่งกลับ-จินเจษฎ์ วรรธนะสิน
อัลบั้มปกติ > คอนเสิร์ต

โยเกิร์ตดัชชี่ Present 3.2.1 Shake it ah Concert (รับเชิญ)
KamiKaze Wave Concert
ฮีรูสการ์ โพสแอคเน่ Present KamiKaze Love เว่อร์ Concert
Kamikaze The 5th Destiny Concert
รางวัล

| ปี พ> ศ. | รางวัล | สาขา | ผลรางวัล | ละครโทรทัศน์ |
| --- | --- | --- | --- | --- |
| 2558 | มูลนิธิช่วยเหลือเพื่อมนุษยชาติ | คนดีต้นแบบ คุณธรรมไทย | ชนะ | คือหัตถาครองพิภพ |
| 2559 | รางวัลพิฆเนศวร ครั้งที่ 4 | นักแสดงสมทบหญิงดีเด่น | ชนะ | คือหัตถาครองพิภพ |
| 2560 | โอเค อวอร์ดส 2016 | เซเลบรุ่นใหม่ที่น่าจับตามอง | ชนะ |  |
| 2560 | มายา มหาชน 2017 | ดาวรุ่งหญิงขวัญใจมหาชน | ชนะ | ลูกตาลลอยแก้ว |
แหล่งข้อมูลอื่น

ซอนญ่า สิงหะ ที่อินสตาแกรม
แฟนเพจ Sonyasingha
พระนางเธอ ลักษมีลาวัณ

| พระนางเธอ ลักษมีลาวัณ |
| --- | --- |

พระนางเธอ
ดำรงพระยศ: 27 สิงหาคม พ.ศ. 2465 – 26 พฤศจิกายน พ.ศ. 2468

ประสูติ: 3 กรกฎาคม พ.ศ. 2442 วังวรวรรณ จังหวัดพระนคร อาณาจักรสยาม
สิ้นพระชนม์: 29 สิงหาคม พ.ศ. 2504 (62 ปี) วังลักษมีวิลาศ จังหวัดพระนคร ประเทศไทย
พระสวามี: พระบาทสมเด็จพระมงกุฎเกล้าเจ้าอยู่หัว (พ.ศ. 2465–2468)
ราชสกุล: วรวรรณ
ราชวงศ์: จักรี
พระบิดา: พระเจ้าบรมวงศ์เธอ กรมพระนราธิปประพันธ์พงศ์
พระมารดา: หม่อมหลวงตาด วรวรรณ
ศาสนา: พุทธ
ลายพระอภิไธย: 
พระนางเธอ ลักษมีลาวัณ (3 กรกฎาคม พ.ศ. 2442 – 29 สิงหาคม พ.ศ. 2504) พระนามเดิม หม่อมเจ้าวรรณพิมล เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ กับหม่อมหลวงตาด วรวรรณ (ราชสกุลเดิม มนตรีกุล) ทรงเป็นที่รู้จักในฐานะพระนางเธอในพระบาทสมเด็จพระมงกุฎเกล้าเจ้าอยู่หัว และพระขนิษฐาต่างพระมารดาของพระเจ้าวรวงศ์เธอ พระองค์เจ้าวัลลภาเทวี
พระองค์เป็นผู้ริเริ่มรื้อฟื้น คณะละครปรีดาลัย ของพระบิดาขึ้นมาอีกครั้ง ทรงปลีกพระองค์ประทับอยู่เพียงลำพัง ทรงใช้เวลาที่มีอยู่ในการประพันธ์นวนิยาย ร้อยกรอง และบทละครจำนวนมาก โดยใช้นามปากกาว่า ปัทมะ, วรรณพิมล และพระนางเธอ ลักษมีลาวัณ
พระนางเธอ ลักษมีลาวัณถูกลอบปลงพระชนม์เมื่อวันที่ 29 สิงหาคม พ.ศ. 2504 สิริพระชันษา 62 ปี ซึ่งผู้ก่อคดีฆาตกรรมคืออดีตคนสวนที่พระองค์ไล่ออก และก่อคดีดังกล่าวด้วยประสงค์ในทรัพย์สินส่วนพระองค์
พระประวัติ > พระประวัติตอนต้น

พระนางเธอ ลักษมีลาวัณประสูติเมื่อวันจันทร์ แรม 11 ค่ำ เดือน 8 ปีกุน เอกศก จ.ศ. 1261 ตรงกับวันที่ 3 กรกฎาคม พ.ศ. 2442 ณ วังวรวรรณ ตำบลแพร่งนรา จังหวัดพระนคร พระนามเดิมว่า หม่อมเจ้าวรรณพิมล วรวรรณ เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ กับหม่อมหลวงตาด วรวรรณ (ราชสกุลเดิม มนตรีกุล) ซึ่งมีศักดิ์เป็นเหลนของเจ้าจอมมารดาเขียน ในรัชกาลที่ 4 มารดาของกรมพระนราธิปประพันธ์พงศ์ มีพระนามเรียกกันในหมู่พระญาติว่า ท่านหญิงติ๋ว ทั้งนี้พระองค์ได้รับการเลี้ยงดูและอบรมจากเจ้าจอมมารดาเขียน ผู้เป็นย่ามาตั้งแต่ทรงพระเยาว์ ต่อมาได้เสด็จไปประทับอยู่กับสมเด็จพระปิตุจฉาเจ้า สุขุมาลมารศรี พระอัครราชเทวี
พระองค์ได้รับการศึกษาและมีวิถีชีวิตเยี่ยงสตรีสมัยใหม่ ทรงมีความคิดอ่านอิสระเสรี ซึ่งพระบิดาเป็นผู้ที่มีความสามารถ มีความรู้และความคิดที่กว้างไกลทันสมัย แม้กระทั่งการอบรมเลี้ยงดูพระโอรส-ธิดา ก็ทรงให้ได้รับการศึกษาสมัยใหม่ ไม่เข้มงวดดังการประพฤติปฏิบัติอย่างกุลสตรีโบราณ ทำให้เหล่าพระธิดาในกรมพระนราธิปประพันธ์พงศ์มีความคิดเห็นกว้างขวาง และกล้าที่จะแสดงออกในวัตรปฏิบัติผิดแผกแตกต่างไปสตรีส่วนใหญ่ในสมัยนั้นที่อยู่ในกรอบของม่านประเพณีโบราณ
หม่อมเจ้าวรรณพิมลทรงเปิดพระองค์อยู่ในสังคมชั้นสูงที่มีกิจกรรมต่าง ๆ เพื่อสังคมและความบันเทิง ทำให้หลายคนต่างมองเห็นภาพความสนุกสดใสของบรรดาพระธิดาในกรมพระนราธิปประพันธ์พงศ์ได้ไม่ยากนัก ซึ่งในเรื่องนี้ พระเจ้าวรวงศ์เธอ พระองค์เจ้าจุลจักรพงษ์ ทรงเล่าไว้ใน เกิดวังปารุสก์ ตอนหนึ่งว่า "... ไม่มีผู้หญิงคนไทยครอบครัวใดที่จะช่างคุยสนุกสนานเท่าองค์หญิงตระกูลวรวรรณ เท่าที่ข้าพเจ้าเคยรู้จักพบมา..."
พระประวัติ > การหมั้นหมาย

หม่อมเจ้าหญิงวรรณพิมล ทรงเฝ้าทูลละอองธุลีพระบาทพระบาทสมเด็จพระมงกุฎเกล้าเจ้าอยู่หัวเป็นครั้งแรกที่ห้องทรงไพ่บริดจ์ในงานประกวดภาพเขียน ณ โรงละครวังพญาไท ซึ่งนับเป็นงานชุมนุมของพระบรมวงศานุวงศ์ทั้งผู้ใหญ่และหนุ่มสาว ในงานนี้บรรดาท่านหญิงทั้งหลายของราชสกุลวรวรรณจึงเสด็จมาในงานนี้ด้วยหลายองค์ซึ่งรวมไปถึงพระภคินีคือ หม่อมเจ้าวรรณวิมล ซึ่งต่อมาได้ต้องพระราชหฤทัยของพระบาทสมเด็จพระมงกุฎเกล้าเจ้าอยู่หัวเป็นอันมาก
ในวันที่ 21 ตุลาคม พ.ศ. 2463 หลังจากที่ทรงพบปะกับเหล่าท่านหญิงจากตระกูลวรวรรณไม่กี่วัน พระบาทสมเด็จพระมงกุฎเกล้าเจ้าอยู่หัวโปรดเกล้าฯ พระราชทานนามใหม่ให้พระธิดาทั้งหลายของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ดังนี้
หม่อมเจ้าวรรณวิมล เป็น หม่อมเจ้าวัลลภาเทวี
หม่อมเจ้าวิมลวรรณ เป็น หม่อมเจ้าวรรณีศรีสมร
หม่อมเจ้าพิมลวรรณ เป็น หม่อมเจ้านันทนามารศรี
หม่อมเจ้าวรรณพิมล เป็น หม่อมเจ้าลักษมีลาวัณ
หม่อมเจ้าวัลลีวรินทร์ เป็น หม่อมเจ้าศรีสอางค์นฤมล
โดยพระนามพระราชทาน "ลักษมีลาวัณ" มีความหมายว่า งามดุจพระลักษมี ในกาลต่อมาพระบาทสมเด็จพระมงกุฏเกล้าเจ้าอยู่หัว ได้ทรงสถาปนา หม่อมเจ้าวัลลภาเทวี ขึ้นเป็น พระวรกัญญาปทาน พระองค์เจ้าวัลลภาเทวี ในฐานะพระคู่หมั้นในเดือนพฤศจิกายนปีเดียวกัน แต่กระนั้นพระบาทสมเด็จพระมงกุฏเกล้าก็ทรงคบหากับหม่อมเจ้าลักษมีลาวัณ พระขนิษฐาของพระวรกัญญาปทานอย่างเปิดเผย ทั้ง ๆ ที่อยู่ระหว่างที่ทรงหมั้นอยู่ และพบว่าทรงติดต่อกันทางจดหมายเพื่อระบายความทุกข์ส่วนพระองค์ และหลังจากที่พระบาทสมเด็จพระมงกุฏเกล้าเจ้าอยู่หัวทรงถอนหมั้นกับพระวรกัญญาปทาน ได้ทรงมีพระราชนิพนธ์ถึงหม่อมเจ้าลักษมีลาวัณอยู่เสมอ เช่น
| 0 | 1 | 2 |
| --- | --- | --- |
| รักสมรย้อนคนึงแสนซึ้งจิต |  | ที่คิดผิดมาแต่ก่อนถอนใจใหญ่ |
| แม้มิมัวหลงเลยเชยอื่นไป |  | ก็คงได้ชื่นอุรามานานวัน |
และ
| 0 | 1 | 2 |
| --- | --- | --- |
| นึกถึงเมื่อให้กล่องน้องยังห่าง |  | ยังแรมร้างมิได้รักสมัครสม |
| ชอบกันฐานพี่น้องต้องอารมณ์ |  | ตามนิยมเยี่ยงแยบแบบวงศ์วาร |
| 0 | 1 | 2 |
| --- | --- | --- |
| โอ้งวยงงหลงงมชมที่ผิด |  | จึงมิได้ใกล้ชิดยอดสงสาร |
| จนต้องแสนซึ้งค้อนร้อนรำคาญ |  | ไร้สราญเหลือล้นจนวิญญา |
และหลังจากการถอดถอนหมั้นเพียงไม่กี่เดือน ก็ทรงสถาปนาหม่อมเจ้าลักษมีลาวัณ ขึ้นเป็น พระวรวงศ์เธอ พระองค์เจ้าลักษมีลาวัณ เมื่อวันที่ 4 เมษายน พ.ศ. 2464 ขณะพระชันษา 22 ปี และในวันที่ 8 กันยายน พ.ศ. 2464 ทรงพระกรุณาโปรดเกล้าฯ ให้สถาปนาเป็น พระเจ้าวรวงศ์เธอ พระองค์เจ้าลักษมีลาวัณ พร้อมกับทรงหมั้น และมีพระราชวินิจฉัยว่า จะได้ทรงทำการราชาภิเษกสมรส กระนั้น พระเจ้าบรมวงศ์เธอ กรมพระนราธิปประพันธ์พงศ์ ได้ประทานกลอนเตือนพระสติ ความว่า
| 0 | 1 | 2 |
| --- | --- | --- |
แม้ลูกรักพ่อขอให้นึก: 
แต่รู้สึกเสงี่ยมองค์อย่าหลงเหิม: 
| 0 | 1 | 2 |
| --- | --- | --- |
ถึงแม่ติ๋วลอยละลิ่วก็ติ๋วเดิม: 
เดชเฉลิมบุญเราเพราะเจ้าเอย: